Logo

Description automatically generated

# **Innkalling**

|  |  |
| --- | --- |
| **Utval:** | **Giske kontrollutval** |
| **Møtestad:** | Giske rådhus |
| **Dato:** | 20.03.2025 |
| **Tidspunkt:** | 13:30 |

Den som har lovleg forfall eller vil ha vurdert habilitet til ei eller fleire av sakene, må melde frå snarast mogleg til sekretariatet på e-post: [post@sksiks.no](mailto:post@sksiks.no) eller på telefon 90 74 13 99

Varamedlem møter etter nærare beskjed frå sekretariatet.

|  |  |  |
| --- | --- | --- |
| Sakliste | |  |
| PS 08/25 | Godkjenning av innkalling og sakliste, protokoll frå forrige møte |  |
| PS 09/25 | Rapport frå undersøking av byggesaksforvaltninga |  |
| PS 10/25 | Prosjektplan forvaltningsrevisjon 2025 - Personalressursforvaltning helse og omsorg |  |
| PS 11/25 | Kontrollutvalet si årsmelding 2024 |  |
| PS 12/25 | Endring av møteplan 2025  . |  |
| PS 13/25 | Meldingar og skriv |  |
| MS 06/25 | Invitasjon til fagkonferanse 3.-4.06.2025 - frist 10.04.2025 |  |
| MS 07/25 | Nyhendebrev mars 2025 - Forum for kontroll og tilsyn |  |
| MS 08/25 | Varsel om eigarmøter i 2025 i heileigde selskap |  |

Ålesund, 13.03.2025

|  |  |
| --- | --- |
| Kåre Harald Sæter | Solveig Kvamme |
| Leiar kontrollutval | Seniorrådgivar SKS IKS |

|  |  |  |
| --- | --- | --- |
| Logo  Description automatically generated | Vår ref. | 25/37 - 1 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 08/25 | Giske kontrollutval | 20.03.2025 |

## Godkjenning av innkalling og sakliste, protokoll frå forrige møte

**Sekretariatet si innstilling:**

Kontrollutvalet godkjenner innkalling og sakliste. Samt møteprotokoll frå forrige møte slik den ligg føre.

|  |
| --- |
| **Vedlegg** |
| Møteprotokoll - Giske kontrollutval - 13.02.2025 |

|  |  |  |
| --- | --- | --- |
| Logo  Description automatically generated | Vår ref. | 24/90 - 5 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 09/25 | Giske kontrollutval | 20.03.2025 |

## Rapport frå undersøking av byggesaksforvaltninga

## Giske kommune

**Sekretariatet si innstilling:**

Giske kontrollutval tilrår kommunestyret å gjere slikt vedtak:

1. Kommunestyret bed kommunedirektøren om å merke seg dei utfordringane som rapporten peikar på, og nytte dei til forbetring og læring i organisasjonen
2. Kommunestyret bed om at kommunedirektøren innan 15. 08.2025 sender kontrollutvalet ein framdriftsplan som viser korleis kommunedirektøren vil arbeide vidare med:
   1. handtering av restansane innan byggesak
   2. å få på plass Kostra-rapportering innan byggesak
   3. andre utfordringar rapporten peikar på

**Bakgrunnsinformasjon:**

I samband med behandling av plan for forvaltningsrevisjon utarbeidd på bakgrunn av ei risiko- og vesentlegvurdering, kom det fram at det var behov for ei kontrollhandling på området byggesaksforvaltning.  Giske kontrollutval vurderte at ei undersøking som kontrollhandling, kunne vere like formålstenleg som ein forvaltningsrevisjon, på dette området no. Derfor tilrådde kontrollutvalet at andre områder heller vart prioriterte i plan for forvaltningsrevisjon. Kommunestyret gjorde vedtak på plan for forvaltningsrevisjon i tråd med kontrollutvalet si tilråding.

Ei undersøking som kontrollhandling er mindre ressurskrevande og ikkje lovstyrt på same måte som ein forvaltningsrevisjon. Det er ikkje krav om å følgje dei fastsette revisjonsstandarane, og revisor er litt friare i val av metode og revisjonskriterier. Ei undersøking kan vere tenleg å nytte når det er eit mindre område/tema ein vil sjå nærare på, og det kontrollutvalet ynskjer svar på er relativt konkret.

Kontrollutvalet vedtok i møtet 21.11.2025 følgjande bestilling til revisjonen:

* *Giske kontrollutval bestiller ei undersøking av byggesaksforvaltninga i Giske kommune og ber Møre og Romsdal Revisjon SA om å utføre denne på bakgrunn av saksframlegget og drøftinga i utvalet.*
* *Ressursramma for undersøkinga er inntil 150 timer og kontrollutvalet ber om at rapporten vert levert sekretariatet seinast 10. mars 2025.*
* *Utvalet ber sekretariatet halde den løpande dialogen med revisjonen, slik at  utvalet kan bli orientert om status på sitt første møte i 2025.*

I dette møtet i november, drøfta kontrollutvalet ulike sider ved området, og kom fram til at det kunne vere nyttig å sjå nærare på omfanget av saker dei siste åra, både byggesak og dispensasjonssaker. Korleis er det med saksbehandlingstid, førebels svar og endeleg svar?  Omfanget av fristbrot, klagesaker og på kva område er det fristbrot eller klager? Har kommunen internkontrollrutiner som sikrar likebehandling og habilitet, og vert dei etterlevd?

Kontrollutvalet fekk som avtalt i bestillinga, ein undervegsrapport i første utvalsmøte i 2025. Arbeidet med sjølve undersøkinga var då inne i sluttfasen, og revisor gjorde greie for kva avgrensingar som var gjort.

**Vurdering:**

Møre og Romsdal revisjon SA har gjennomført undersøkinga godt innanfor den ressursramma dei fekk tildelt, og rapporten er levert sekretariatet i rett tid.

I rapporten kjem det oversiktleg fram kven som er involvert og intervjua. Det er verd å merke seg at alle sakshandsamarane innan byggesak, er intervjua og høyrde.

Ei slik undersøking er ei avgrensa kontrollhandling. Ei av avgrensingane som vart gjort når bestillinga vart behandla, er at det ikkje vart involvert eksterne aktørar i denne undersøkinga. Spørsmålet om eksterne aktørar vart stilt på forrige møte i kontrollutvalet, i samband med at revisjonen gav sin undervegsrapport. Kommunedirektøren informerte kontrollutvalet om, at kommuneadminstrasjonen held på med ei brukarundersøking der området byggesak også er med.

Så om kontrollutvalet meiner at eksterne aktørar skulle vore involverte for at undersøkinga skal ha god nok verdi,  så kan utvalet sende rapporten tilbake til revisjonen med ei utvida bestilling,  der dette med eksterne aktørar vert presisert.  
  
Sekretariatsrådgivaren si vurdering er at revisjonen har svart på bestillinga dei fekk, og vurderer at rapporten som er levert, har stor nok verdi med tanke på forbetring og læring. Sekretariatsrådgivaren sitt råd til kontrollutvalet er at utvalet behandlar rapporten slik den ligg føre, og ikkje går eit steg attende med ei tilleggsbestilling no.

Oppsummeringa revisor gjer i rapporten, peikar på at byggesaksbehandlinga i Giske kommune har gått frå å vere prega av uro og underbemanning, men som etter tilsetting og opplæring av fleire saksbehandlarar fungerer betre.

Samstundes kjem det tydeleg fram at etterslep på ubehandla saker er heilt tilbake til 2014. Og at manglande system og rutiner som ikkje er oppdaterte,  er nokre av utfordringane som pregar byggesaksbehandlinga.

Kostra-rapportering er ei av dei lovpålagte oppgåvene ein kommune har. Kostra er eit verktøy for styring, openheit og læring. Giske kommune har ikkje følgt opp dette sidan 2020 innan dette området. Det kan synast som at manglande prioritering, samt utfordringar med uthenting av datarapportar, vert peika på som årsaka frå byggesaksbehandlarane sjølve. Når det gjeld uthenting av rapportar, så vert nok dei same dataprogramma brukt i andre kommuner, som likevel leverer Kostra-rapportering.

Med bakgrunn i at Kostra-rapporteringa manglar, vil ikkje revisor kunne gje svar på fleire av dei konkrete spørsmåla som kontrollutvalet ynskte svar på. Det må ein i så fall sjå nærare på ved eit seinare høve, når rapporteringa er på plass. 

Rapporten peikar på at nivået på byggesaksgebyr verken er høgare eller lågare enn andre kommunar, og det har vore gjort ein god jobb med å forbetre måten vedtaka vert skrevne på.

Den interne praksisen og rutinene som skal sikre likebehandling og habilitet, er vurdert i undersøkinga og ser ut til å fungere som dei er tenkt. Sjølv om det på internkontrollområdet kjem fram eit behov for at prosedyrer og maler vert oppdaterte, for at ein endå betre kan sikre lik behandling av saker.

I sin konklusjon på slutten av rapporten, løftar revisor fram nokre punkt til forbetring og læring. Dei utfordringar rapporten peikar på, kan kontrollutvalet tilrå at kommunestyret bed kommunedirektøren om å arbeide vidare med. Og tilrå kommunestyret at dei bed kontrollutvalet som utfører det løpane kontrollarbeidet på vegne av kommunestyret, om å følgje med på kva tiltak kommunedirektøren iverkset knytt til utfordringane innan byggesaksbehandlinga.

|  |
| --- |
| **Vedlegg** |
| Rapport frå undersøking av byggesaksforvaltninga i Giske kommune |

|  |  |  |
| --- | --- | --- |
| Logo  Description automatically generated | Vår ref. | 25/22 - 3 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 10/25 | Giske kontrollutval | 20.03.2025 |

## Prosjektplan forvaltningsrevisjon 2025 - Personalressursforvaltning helse og omsorg

## Giske kommune

**Sekretariatet si innstilling:**

Kontrollutvalet bestiller ein forvaltningsrevisjon på området personalressursforvaltning, i tråd med den framlagte prosjektplanen og drøftinga i møtet.

Ressursramma for forvaltningsrevisjonen er inntil 300 timar.

Rapporten skal leverast sekretariatet seinast 05.september 2025,  slik at kontrollutvalet kan handsame rapporten i sitt møte 18. september.

Kontrollutvalet ber om at forvaltningsrevisor held kontrollutvalet v/sekretariatsrådgivaren informert undervegs, og at utvalet vert orientert om der er trong for vesentlege endringar i prosjektet.

**Bakgrunnsinformasjon:**

I kontrollutvalet sitt møte 13.02.2025 gjorde Giske kontrollutval følgjande vedtak:

*Giske kontrollutval ber sekretariatet om å bestille ein forvaltningsrevisjon på personalressursforvaltning innan helse og omsorg i Giske kommune.*

*Bestillinga går til Møre og Romsdal revisjon SA, og vi ber om at dei legg fram ein prosjektplan til neste møte i kontrollutvalet.*

*Prosjektplanen skal innehalde:*

* *bakgrunn og føremål*
* *problemstillingar*
* *revisjonskriterie og metode*
* *tidsplan*
* *forventa ressursbruk*

Forvaltningsrevisjon er eit verktøy som kommunestyret og kontrollutvalet skal nytte for å sikre at kommunen på best mogleg måte tek omsyn til innbyggjarane sine behov og rettar.  
Forvaltningsrevisjon er ei av dei pålagde oppgåvene til kontrollutvalet. I kommunelova § 23-3 første ledd blir forvaltningsrevisjon definert som systematiske vurderingar av økonomi, produktivitet, regeletterleving, måloppnåing og verknader ut frå kommunestyret sine vedtak.

**Vurdering:**

Slik kontrollutvalsrådgivaren vurderer prosjektplanen, så har Møre og Romsdal revisjon SA svart på kontrollutvalet si bestilling av ein prosjektplan for forvaltningsrevisjon personalressursforvaltning innan helse og omsorg i Giske kommune. Prosjektplanen ligg ved saka her.

Det er no når kontrollutvalet behandlar den framlagte prosjektplanen, at kontrollutvalet har størst innverknad på problemstillingane, og dermed kva ein ynskjer at prosjektet skal gje svar på.  Det er difor viktig at kontrollutvalet brukar tid på prosjektplanen, for å sikre at kontrollutval og revisor har ei felles forståing av oppdraget.

I prosjektplanen frå revisjonen, er det lagt inn tre problemstillingar:

1. Korleis arbeider Giske kommune med rekruttering i helse- og omsorgssektoren?
2. Korleis arbeider Giske kommune med kompetanse i helse- og omsorgssektoren?
3. Korleis arbeider Giske kommune med bemanningsutfordringar?

Kontrollutvalet bør drøfte og ta stilling til om desse problemstillingane dekkjer det kontrollutvalet ynskjer å revidere.   
Og om det samsvarar med den risiko- og vesentlegheit som låg til grunn for prioriteringa i Plan for forvaltningsrevisjon 2024-2027.

Ut frå sekretariatsrådgivaren si vurdering er dei foreslåtte rammene for ressursbruk og framdriftsplan, i samsvar med det som var forventa.

|  |
| --- |
| **Vedlegg** |
| Prosjektplan Personalressursforvaltning |
| Rapport frå risiko- og vesentlegvurdering 2024 - Giske kommune |

|  |  |  |
| --- | --- | --- |
| Logo  Description automatically generated | Vår ref. | 22/4 - 6 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 11/25 | Giske kontrollutval | 20.03.2025 |

## Kontrollutvalet si årsmelding 2024

## Giske kontrollutval

**Sekretariatet si innstilling:**

Årsmelding 2024 for Giske kontrollutval, vert vedteken slik den ligg føre.

Årsmeldinga vert sendt til kommunestyret som rapport på kontrollutvalet sitt arbeid i 2024.

**Bakgrunnsinformasjon:**

Det er kommunestyret som har det overordna kontrollansvaret for den kommunale verksemda. Kommunestyret vel sjølv eit kontrollutval til å utøve den løpande kontrollen med den kommunale verksemda.

Kontrollutvalet sitt mynde er knytt til gjennomføring av kontrollhandlingar for å føre kontroll med forvaltninga. Dette inneberer å setje i verk forvaltningsrevisjonar, eigarskapskontrollar og andre undersøkingar i kommunen,  og sjå til at rekneskapen blir revidert på ein forsvarleg måte. Utvalet skal sjå til at det blir ført kontroll med forvaltninga av interessene kommunen har i selskap.

Kontrollutvalet skal rapportere resultata av arbeidet sitt til kommunestyret.

**Vurdering:**

Årsmeldinga til kontrollutvalet bør gi informasjon om kva oppgåver kontrollutvalet har hatt fokus på i 2024 og dermed kva utvalet har gjort for å bidra til å nå desse overordna måla.

Årsmelding 2024 ligg ved som eige dokument.

Årsmeldinga er utvalet si årsmelding og kom gjerne med innspel til endringar i møtet.

Endeleg versjon vert å sende over til kommunestyret, som ein rapport på kontrollutvalet sitt arbeid i 2024.

|  |
| --- |
| **Vedlegg** |
| Årsmelding 2024 Giske kontrollutval |

|  |  |  |
| --- | --- | --- |
| Logo  Description automatically generated | Vår ref. | 21/79 - 9 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 12/25 | Giske kontrollutval | 20.03.2025 |

## Endring av møteplan 2025

## Giske kontrollutval

**Sekretariatet si innstilling:**

For at kontrollutvalet skal gje sin uttale til årsrekneskap og årsmelding 2024 før formannskapsmøtet 12.mai,  flyttar kontrollutvalet møtet 15.mai til 08.mai 2025.

**Bakgrunnsinformasjon:**

Giske kontrollutval skal i sitt møte i mai gje ein uttale til årsrekneskap og årsmelding 2025 for Giske kommune, når revisjonsberetninga ligg føre. Revisor har frist for å levere si revisjonsberetning 15. april.

Uttalen frå kontrollutvalet skal følgje uendra ved saka om årsrekneskap og årsmelding 2024,  når den vert handsama i formannskapet og skal uendra leggast ved formannskapet si tilråding til kommunestyret.

Møtedatoane for formannskap og kommunestyre for 2025 var ikkje vedtatt då kontrollutvalet vedtok sin møteplan i november 2024, og derfor kunne vi ikkje ta omsyn til desse datoane då.

Slik møteplanane vart vedtekne, er det planlagt formannskapsmøte 12. mai, kontrollutvalsmøte 15. mai og kommunestyremøte 15.mai.

**Vurdering:**

Det er uheldig at kontrollutvalet sitt møte i mai kjem samstundes med møtet i kommunestyre, og rett etter formannskapet sitt møte. Dersom desse organa ynskjer å behandle årsrekneskap og årsmelding 2024 på mai-møta.

Med det som utgangspunkt så forslår sekretariatsrådgivaren at kontrollutvalet flyttar sitt møte frå torsdag 15. mai til torsdag 8. mai.

Med dette så legg kontrollutvalet til rette for at uttalen frå kontrollutvalet er klar,  slik at formannskapet er kjent med den før deira behandling, slik kommunelova krev.

Uttalen frå kontrollutvalet følgjer uendra saka frå formannskapet til behandling i kommunestyret.

|  |  |  |
| --- | --- | --- |
| Logo  Description automatically generated | Vår ref. | 25/37 - 2 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| PS 13/25 | Giske kontrollutval | 20.03.2025 |

## Meldingar og skriv

|  |  |
| --- | --- |
| **Underliggande saker** | |
| 06/25 | Invitasjon til fagkonferanse 3.-4.06.2025 - frist 10.04.2025 |
| 07/25 | Nyhendebrev mars 2025 - Forum for kontroll og tilsyn |
| 08/25 | Varsel om eigarmøter i 2025 i heileigde selskap |

|  |  |  |
| --- | --- | --- |
| Logo  Description automatically generated | Vår ref. | 23/4 - 24 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 06/25 | Giske kontrollutval | 20.03.2025 |

## Invitasjon til fagkonferanse 3.-4.06.2025 - frist 10.04.2025

## Forum for kontroll og tilsyn

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Forum for kontroll og tilsyn inviterer til sin årlege fagkonferanse for kontrollutval 3. og 4. juni på Gardermoen.

Tema for samlinga er:

* Hvordan ivareta habilitet og rolleforståelse når kommunen er eller ønsker å være en aktør?
* Tillit og åpenhet – to sider av samme sak
* Systemkrise i kommuneforvaltningen – hva gjør vi for å sikre bærekraftige kommuner?
* Forebygging av vold i skolen
* Politikk og makt

Årsmøtet:   
Årsmøtet vert avvikla 3. juni om ettermiddagen. Giske kontrollutval er medlem.  Det er kun medlemmer i Forum for Kontroll og Tilsyn (FKT) som har tale-, forslags- og stemmerett på årsmøtet.

Medlemmar som har saker til årsmøtet, eller forslag om vedtektsendringar, må sende desse til sekretariatet [post@fkt.no](mailto:post@fkt.no) seinast seks veker før årsmøtet, innan 22. april 2025.

Detaljert informasjon finn det på Fkt.no og i Møteportalen under informasjon.

Dersom kontrollutvalet ynskjer at eit eller fleire medlemmer skal delta, så melder ein seg på innan fristen. Reise bestiller ein sjølv, i tråd med kommunen si rutine for folkevalde. Faktura skal sendast kommunen, merk gjerne med kontrollutvalet.

|  |  |  |
| --- | --- | --- |
| Logo  Description automatically generated | Vår ref. | 23/4 - 23 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 07/25 | Giske kontrollutval | 20.03.2025 |

## Nyhendebrev mars 2025 - Forum for kontroll og tilsyn

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Giske kommune ved kontrollutvalet er medlem i Forum for kontroll og tilsyn.

Vedlagt er nyhendebrevet for mars 2025.

|  |
| --- |
| **Vedlegg** |
| Nytt fra FKT mars 2025 |

|  |  |  |
| --- | --- | --- |
| Logo  Description automatically generated | Vår ref. | 24/32 - 19 |
| Saksbehandlar | Solveig Kvamme |
|  |  |

# Saksframlegg

|  |  |  |
| --- | --- | --- |
| Saksnr. | Utval | Møtedato |
| MS 08/25 | Giske kontrollutval | 20.03.2025 |

## Varsel om eigarmøter i 2025 i heileigde selskap

## Giske kommune

**Sekretariatet si innstilling:**

Kontrollutvalet tek meldinga til vitande.

**Bakgrunnsinformasjon:**

Kontrollutvalet skal halde seg informert om dei selskapa som Giske kommune har eigarinteresser i.

Det er nyttig for kontrollutvalet å vere kjent med eigarmøter/årsmøter i desse selskapa. Kontrollutvalet skal ha varsel om kor tid slike møter vert haldne, som ein del av ansvaret for kontroll med dei eigarskap kommunen har.

Vedlagt er dei varsel om dato som kontrollutvalsrådgivaren er kjent med når saka vert skreven.

|  |
| --- |
| **Vedlegg** |
| Ny dato - Varsel om representantskapsmøte 25.04.2025 |